A fertőzöttek száma 171,5 millió a világon
A baltimore-i Johns Hopkins Egyetem csütörtök reggeli adatai szerint a halálos áldozatok száma 3 668 260.
A világon 171 537 180 ember fertőződött meg eddig a koronavírus-járványban, a halálos áldozatok száma 3 668 260 a baltimore-i Johns Hopkins Egyetem – közép-európai idő szerint – csütörtök reggeli adatai szerint. Egy nappal korábban 171 046 311 fertőzöttet tartottak nyilván, a halálos áldozatok száma 3 561 752 volt. A fertőzés 192 országban és régióban van jelen. Szakértők szerint a diagnosztizált esetek száma nem tükrözi pontosan a valóságot, mert az egyes országokban többé-kevésbé korlátozott a tesztek száma, és a nyilvántartás kritériumai is különböznek. A hivatalos adatok szerint a SARS-CoV-2 vírus okozta Covid-19 nevű betegség az Egyesült Államokat sújtja leginkább, ahol 33 306 936 fertőzött volt eddig a napig, és 595 825-en haltak meg. Indiában 28 307 832 fertőzöttet és 335 102 halálos áldozatot jegyeztek fel. Brazíliában 16 720 081 fertőzöttről és 467 706 halálos áldozatról tudni. Franciaországban 5 739 995 fertőzöttet és 109 841 halálos áldozatot regisztráltak. Törökországban 5 263 697 fertőzöttet regisztráltak eddig, a halálesetek száma a hivatalos adatok szerint 47 768. Oroszországban 5 031 583-re nőtt az igazolt fertőzöttek száma, a halálos áldozatoké 120 217-re emelkedett. Az Egyesült Királyságban 4 510 597 a fertőzöttek száma, és 128 057-en haltak meg a betegségben. Olaszországban 4 223 200 fertőzöttet tartanak nyilván, a halálos áldozatok száma 126 283. Argentínában 3 852 156 a fertőzöttek és 79 320 a halottak száma. Németországban 3 698 004 a fertőzöttek száma, 88 852 a halottaké. Spanyolországban 3 687 762 fertőzöttet és 80 049 halálos áldozatot regisztráltak. Lengyelországban 2 873 527 fertőzöttet és 73 984 halálesetet tartanak nyilván. Az Egészségügyi Világszervezet (WHO) 2020. március 11-én nyilvánította világjárványnak a koronavírust, amely Vuhan kínai nagyvárosból terjedt el.